קינזיוטייפינג (“הטייפ של הספורטאים”) הינה שיטת טיפול חדשנית לטיפול בכאבים, נפיחויות, הגבלה בתנועה, בצקות ושיפור זרימת לימפה.
ה”טייפים” הינם למעשה פלסטרים אלסטיים מיוחדים דביקים, עשויים אריג בד, אותם מדביק המטפל על עור המטופל, במיקום הרלבנטי ובצורה הרצויה.
הטייפ למעשה גורם לגירוי של המערכת העצבית (של העצבים שמתחת לעור) ובכך גורם לתגובת שרשרת בגוף, בסופה המוח “שולח” פקודות שונות, כמו לשלוח חומרים נוגדי כאב, נוגדי דלקת, להרפות או לחזק שריר מסוים וכדומה.
באמצעות קינזיוטייפינג, עמיר שפר מטפל במגוון בעיות של כאב, נפיחות, בצקות, הגבלות בתנועה ועוד. קינזיוטייפינג יעיל במיוחד בטיפול בפציעות ספורט קלות (מתיחת שריר למשל) או בפציעות ספורט חמורות (קרע בגיד, דלקת בגיד, שרירים תפוסים מאוד, מכות וחבורות, שטפי דם, שיקום שרירים והחזרת טווח תנועה). כמו כן נעשה שימוש רב בקינזיוטייפינג בשיקום לאחר פציעה, שיקום לאחר ניתוח (ניתוחי גב, למשל), טראומה (תאונות דרכים, נפילות, צליפת שוט), וכמובן – בבעיות של השלד או השרירים (בעיות אורתופדיות) כגון כאבי גב, כאבי צוואר, סיאטיקה, צליעה, דורבן בעקב, כאבי ברכיים ועוד.
הטייפים נשארים דבוקים לגוף המטופל עד שהם נופלים. הטייפ יכול להשאר על הגוף שעה, יום ולפעמים גם שבוע.
ישנן צורות הדבקה רבות לקינזיו טייפינג, בהן עושה שימוש המטפל לפי הצורך – למשל הדבקה לחיזוק או הרפיה של שריר, הדבקה להזרמה של לימפה כדי להוריד נפיחות או בצקת (הדבקת מניפה), הדבקה לשיפור תנועה של מפרק, הדבקה להקלה על כאב, הדבקה למניעת הצטלקות לאחר טראומה ועוד.
הטייפים מגיעים בארבעה צבעים – תכלת, ורוד, שחור ובז’. אין הבדל מבחינת הרכב החומרים או הטייפ עצמו, אלא רק הצבע שונה. הדבר נובע מגישה הטוענת שהמוח משייך צבעים מסויימים תכונות מסויימות – למשל, כאשר אדם רואה צבע תכלת הוא חושב על “קור”, ולכן נוטים להשתמש בטייפ התכלת לטיפול בדלקת; ורוד (או אדום) = “חום” ולכן נוטים להשתמש בו יותר במקומות קרים, או בחורף; הטייפ השחור נמצא בשימוש לשיפור טווחי תנועה, וטייפ בצבע בז’ – פשוט נייטרלי.
יחד עם זאת, הרבה מטפלים לא מייחסים משמעות רבה לצבעים היות ולא הוכחה התאוריה הנ”ל.
עמיר שפר, מטפל מוסמך מטעם איגוד הקינזיוטייפינג העולמי (התמחות בפציעות ספורט ואורתופדיה),משלב קינזיו טייפינג בטיפול השלם ברפואה הסינית. למעשה, הטיפול באמצעות הטייפים הוא “טיפול משלים” שממשיך את השפעת הטיפול בדיקור / טווינא גם לאחר שהמטופל יוצא מהקליניקה וחזור לחיי השגרה. הרי אם אדם עושה תנועה מסויימת שגורמת לו לכאב (דוגמא – שחקן טניס הסובל מטניס-אלבו, דלקת במרפק), אם יגיע לטיפול שיוריד את הכאב והדלקת, ולאחריו ילך וימשיך לשחק – הוא רק ינציח את הבעיה והיא לא תיפתר. באמצעות קינזיו טייפינג, השפעת הטיפול נשמרת בין הטיפולים עצמם, והמטופל יכול להמשיך בשגרת יומו.